**Танып-белү.**

 **Ата-аналар һәм балалар өчен конкурс.**

**МАКСАТ:**

**-БАЛАЛАРНЫҢ ЮЛ КАГЫЙДӘЛӘРЕ ТУРЫНДАГЫ БЕЛЕМНӘРЕН НЫГЫТУ;**

**-БАЛАЛАРНЫ ЮЛ КАГЫЙДӘЛӘРЕНӘ ӨЙРӘТҮНЕҢ НЕЧКӘЛЕКЛӘРЕНӘ ТӨШЕНДНРҮДӘ АТА-АНАЛАРНЫ АКТИВЛАШТЫРУ;**

**-БАЛАЛАРНЫҢ ЮЛ ЙӨРҮ БИЛГЕЛӘРЕ ТУРЫНДАГЫ БЕЛЕМНӘРЕН ҮСТЕРҮ;**

**-АТА-АНАЛАР БЕЛӘН УРТАК ЭШЧӘНЛЕК БУЛДЫРУ;**

**ЯКЫНЧА ЭШ:**

 1.Тәрбиячеләр ата-аналар белән якынча әңгәмә уздыралар, конкурста катнашырга тәкъдим ясыйлар. 3-4 гаилә командасы төзелә.

Һәр команданың да исеме, җыры, девизы, эмблемасы була.

Өйгә эш: сәламләү әзерләү (1 конкурс)

 Һәр гаилә капитаны –бакчага йөрүче бала була.

2.Балалар тәрбиячеләр белән чакыру билетлары ясыйлар.

3. 2-3 атна алдан педагоглар һәм ата-аналар арасында “иң яхшы сорау” –юл йөрү кагыйдәләре буенча конкурс уздырыла.

4.Конкурс музыкаль залда үтә.3 өстәл куела.

Жюри өстәле, җи1азлар, бизәлеш алдан әзерләнә.

5.Музыкаль озату оештырыла. Марш, фанфара, хәрәкәтле уеннар өчен музыка.

6.Актив катнашучылар өчен бүләкләр хәзерләнелә.

7.Жюри өчен карточкалар хәзерләнелә.

**Конкурс уздыру өчен бизәлеш:**

\* Алып баручы биремнәр белән карточкалар хәзерли;

\* Һәр команда өстәлендә дә рәсем ясау өчен кәгазь, фломастер, карандаш,

трафарет куела;

\* Һәр команданың да билгеле бер тамгасы була;(таяк белән беркетелгән яшел түгәрәк)-команданың әзер икәнен белдерүче билге;

 \* Зур кәгазь беркетелгән ике мольберт;(карап утыручыларга конкурс өчен)

 \* Конкурс нәтиҗәләрен язу өчен такта;

**Жюри эшен оештыу:**

Алып баручы һәр этап өчен дә югары бәяне әйтә. Жюри членнары цифрлар белән язылган карточкалар алалар. Һәр этап саен жюри бәя куя.

Секретарь тактага уртача бәяне төшереп бара.Соңыннан берничә конкурс балы җыела.

Һәр жюри члены өчен түбәндәге таблица бирелә:

|  |  |  |
| --- | --- | --- |
| Командалар исеме |  Конкурслар | Гомуми балл |
| Котлау-лар  (3) | Блиц-сорау (5) | Юл тамга-лары (5) | Капитаннарярышы(3) | Эстафе-талар(5) |  |
| “Светофор” |  |  |  |  |  |  |
| “Белгечләр” |  |  |  |  |  |  |
| “Тату гаилә” |  |  |  |  |  |  |

Секретарьда да шул ук таблица. Һәр конкурсның уртача баллы язып барыла.

**Конкурс барышы.**

Алып баручы жюри тәкъдим итә торган бар этаплар белән дә таныштырп чыга:

1.Котлау

2.Блиц-сорау

3.Юл тамгалары.

4. Капитаннар ярышы

5. Эстафета.

*Карап утыручылар белән дә уеннар оештырылуы хакында әйтелә.*

**1 ӨЛЕШ.**

 **Командалар котлавы.**

Алып баручы: Хөрмәтле дуслар. Без бүген безнең яшәеш өчен бик тә мөһим булган теманы аңлашу ,тирәнтен өйрәнү өчен җыйналдык.Үзебезнең һәм балалаларыбызның куркынычсызлыгын ничек тәэмин итәргә.

Рәхим итеп конкурсны башлыйбыз.

Командалаларны котлау.(Марш астында командалалр керә.)

Алып баручы жюри составын тәкъдим итә.

**1 конкурс**  КОТЛАУ.

**2 ӨЛЕШ.**

**Блиц-сорау.**

Алып баручы конкурс шартлары белән таныштыра.Командалаларның ни дәрәҗәдә

юл билгеләрен белүләрен сыныйлар.Сораулар белән карточкалар бирелә.

Сорауга дөрес җавап бирә белгән команда яшел түгәрәкне күтәрә.

Һәр дөрес сорау өчен 1 очко куела.

1 сорау: ни өчен бакчага йөрүче бала юл билгеләрен белергә тиеш? Ул әти-әниләренә ияреп кенә йөри бит.

Җавап: Бала юл кагыйдәләрен белеп үсәргә ,үзен урамда дөрес тота белергә тиеш. Бәлки ялгыш кына урамда ялгыз калыр.

2 сорау: Урамны аркылы чыккан чагында иң мөһиме нәрсә?

Җавап: Юлның ике ягы да ачык күренергә тиеш. Әлбәттә тагын игътибарлылык та бик мөһим.

3 сорау: Әгәр җәяүлегә чыгу юлы күрсәтелмәсә, урамны ничек аркылы чыгарга?

Җавап: Ике ягы да ачык күренгән урыннан туры почмакка чыгарга. Чыгу өчен уңай вакытны көтәргә.

**3 ӨЛЕШ**

**Юл тамгалары.**

Алып баручы:

-Безгә дөрес йөрү өчен юл билгеләре ярдәмгә килә. Һәр командага да үзенең оригиналь юл билгеләрен уйларга кушабыз. Юлда, урамда йөрү өчен безнең җирлектә иң мөһим билге булсын.

**4 ӨЛЕШ**

**Командалар рәсем ясаганчы тамашачы белән уен оештырыла.**

2 Мольберт куела. 1 нче мольберт алдына 4 бала, 2 нче мольберт алдына 4 ата-ана чакырыла. Гадәти булмаган транспорт төре ясарга. (бияләй автобус, кыргаяк поезд һ.б.) Соңыннан ни өчен , кайларда кулланырга мөкин икәнлекләре аңлатыла. ***Призлар бирелә.***

**5 ӨЛЕШ**

 **Капитаннар конкурсы.**

Алга капитаннар чакырыла.Зур түгәрәк (картон, ковролин) берничә төстәге секторга бүленә. Уртага юла беркетелә.Төсләргә биремнәр языла.Һәр капитанга да 2-3 тапкыр әйләндерергә рөхсәт ителә.

Табышмаклар, юл билгеләренә карата сораулар, башваткычлар булырга мөмкин.

**6 ӨЛЕШ**

**Эстафета.**

Командалар чиратлап эстафета үтәләр. Секундомер белән билгеләп барыла. Җирәбә белән чыгалар. Эстафетаны узгач эмблеманы өстәлгә куеп китәләр. Эмблема куелгач кына секундомер туктатыла.

1 этап: “ Эзләрдән сукмак” (балалар өчен).

2 этап: “Каршылыклар полосасы” Шуышу һәм сикерү юлы белән.1нчесен сикерергә, 2 нчесен шуышырга. Тизлек һәм пөхтәлек билгеләнә (әтиләргә).

3 этап: “Кәрзингә эләк” –билгеле күләмдәге тупларны кәрзингә ыргыту (әниләргә).

4 этап: “Туннель”. Бирем: (туннельдән тизрәк узарга)” (команда капитаннарына).

5 этап: “Бәлагә юлыгучыга ярдәм ит” –дип атала.

2 зур кеше баланы утыртып финишка йөгерергә.Капитан эмблеманы өстәлгә куя.

 **Йомгак ясау.Бүләкләү.**

Җиңелүче командаларга да кечкенә бүләкләр әзерләү мөһим. Жюри бу конкурсның әһәмияте хакында әйтеп китә. Балалалрны юл кагыйдәләренә өйрәтүдә яхшы алым булуын аңлата